عمرانہ سے جنسی زیادتی کا واقعہ

عمرانہ جنسی زیادتی واقعہ ایک جنسی حملہ تھا جو 28-سالہ بھارتی مسلمان خاتون پر اس ہی کے سسر نے بتاریخ 6 جون 2005ء کو چرتھاول گاؤں، ضلع مظفرنگر اتر پردیش، بھارت (دہلی سے 70 کلو میٹر) میں کیا تھا۔ گاؤں کے بزرگوں اور بعد میں اسلامی شریعت کے مطابق عمومی نقطہ نظر کے حساب سے عمرانہ کا شوہر سے نکاح فاسد قرار پایا، جیسا کہ شریعت باپ اور بیٹے دونوں کے ساتھ جنسی تعلق پر قدغن لگاتی ہے۔ اس سے ملک بھر میں تنازع پیدا ہو گیا ناقدین نے اعتراض کیا کہ اس واقعے کو بطور زنا کے لیا گیا جب کہ یہ جنسی زیادتی تھی۔

جنسی زیادتی اور اسلامی قوانین 
بتاریخ 6 جون 2005ء، عمرانہ، 28 سالہ خاتون اور 5 بچوں کی ماں، اس کو 69 سالہ خسر علی محمد نے جنسی زیادتی کا نشانہ بنایا۔

جنسی زیادتی کے بعد جلد ہی، ایک مقامی مسلمان پنچایت (بزرگوں کا اجلاس) نے اس کے شوہر نور الہی کے متعلق فیصلہ دیا کہ اب خسر کی زناکاری کے بعد عمرانہ کی زوجیت بدل گئی اور وہ اپنے خسر کی بیوی ہو گئی۔۔ عمرانہ نے پنچایت کے فیصلے کی مخالفت کی اور اپنے شوہر کے ساتھ رہتی رہی۔

معروف اسلامی مدرسے دار العلوم دیوبند نے بھی ایک فتوی یا رائے، جس میں قرآن کا حوالہ 4:23: وَلَا تَنۡكِحُوۡا مَا نَكَحَ اٰبَآؤُكُمۡ، “اور
ان سے نکاح مت کرنا جن سے تمہارے باپ نے نکاح کیا” اگر کسی شخص نے اپنے بیٹے کی بیوی کے ساتھ زنا کیا اور گواہوں کی گواہی سے یہ فعل ثابت ہو جائے یا اس کا بیٹا اس کی تصدیق کرے یا خود وہ اقرار کرے تو اس سے حرمت مصاہرت ثابت ہوجاتی ہے۔ پنچایت کے فیصلہ دینے کے بعد بھی عمرانہ اپنے شوہر کے ساتھ رہنے لگی اور اس فتوی کو رد کر دیا جو بطور اسلامی حکم کے اسے دیا گیا کہ وہ اب اپنے شوہر کی بیوی نہیں رہی۔ فتوی نے گاؤں کی پنچایت کی حمایت کی، جس میں اس بات کو یکسرنظر انداز کیا گیا جو سسر کی طرف سے بہو کے ساتھ زبردستی کا معاملہ تھا اور یوں اسلامی تعلیمات کے غیر معمولی امتیاز کو پیش نظر نہیں رکھا گیا، جو زنا اور جنسی زیادتی میں رکھا جانا چائیے۔

یہ فتوی ابو حنیفہ کی فقہ (حنفی فقہ) کی بنیاد پر تھا، جس میں کس شخص کا کسی خاتون کے ساتھ جنسی تعلقات کی وجہ سے شادی کا حکم ہے۔ دیگر تین فقہی مکاتب فکر، فقہ مالکی، شافعی اور حنبلی، نے اس کو رد کیا۔ آل انڈیا مسلم پرسنل لا بورڈ نے عمومی فتوے کو نام لے کر عمرانہ کے واقعے سے جوڑ دیا اور اس کی حمایت کر دی، لیکن حنفی اور شافعی آرا میں بٹ گئے،یہ دو سنی فقہی مکاتب فکر ہیں جن پر بھارتی مسلمانوں کی اکثریت عمل کرتی ہے۔

بعد ازاں، مدرسہ دیوبند نے انکار کیا کہ اس نے ایسا کوئی فتوی جاری کیا۔

سسر کی گرفتاری 
پولیس محمد علی کو تعزیرات ہند کی دفعہ 376 (جنسی زیادتی/عصمت دری) اور دفعہ 506 (مجرمانہ دھمکیاں) کے تحت مقدمہ درج کر کے گرفتار کر لیا۔ پولیس نے اس کے خلاف 30 جون 2005ء کو ایک مقدمہ طبی جانچ کے ساتھ دائر کیا اور مجسٹریٹ کے سامنے عمرانہ کا بیان قلمبند کیا گیا۔ عدالت نے 5 دسمبر 2005ء کو محمد علی کی درخواست ضمانت رد کر دی۔

خط زمانی 
عمرانہ کے ساتھ جنسی زیادتی واقعے کا خط زمانی:

 6 جون 2005: محمد علی نے اپنی بہو عمرانہ سے جنسی زیادتی کی۔
 13 جون 2005: مقامی مسلمان پنچایت نے عمرانہ کے نکاح کے باطل ہو جانے کا فیصلہ دیا کیوں کہ اس کے اپنے سسر کے ساتھ "جنسی تعلق" قائم ہوا اور اسے اپنے شوہر کو اپنے بیٹے کے طور پر برتاؤ کرنے کا کہا۔ یعنی وہ اپنے شوہر کے ساتھ نہیں رے گی۔
 13 جون 2005: محمد علی گرفتا ہوا۔
 16 جون 2005: محمد علی کو عدالتی تحویل میں دے دیا گیا۔
 30 جون 2005: پولیس نے محمد علی کی طبی جانچ کے ساتھ مقدمہ درج کر لیا۔ عمرانہ نے اپنا پہلا بیان مجسٹریٹ کو قلم بند کرایا۔
 5 دسمبر 2005: عدالت نے محمد علی کی درخواست ضمانت رد کر دی۔
 30 دسمبر 2005: محمد علی پر فرد جرم عائد کر دی گئی۔
 19 اکتوبر 2006: عدالت نے محمد علی کو عمرانہ سے جنسی زیادتی پر 10 سال قید سنا دی۔ اس کو 3 سال کی سزا مجرمانہ دھمکیوں پر بھی سنائی گئی۔

مزید دیکھیے 
 شاہ بانو کیس

حوالہ جات

مزید دیکھیے 
 عمرانہ قضیہ پر ایک  تجزیاتی تحریر، از قلم: ذیشان احمد مصباحی
 

بھارت میں اسلام
تاریخ اتر پردیش
اسلام میں حقوق نسواں
فتاویٰ
بھارت میں عصمت دری
ایشیاء میں شریعت
مظفر نگر
2005ء میں بھارت میں جرائم
اتر پردیش میں جرم
خواتین کے خلاف تشدد کے واقعات
ضلع مظفرنگر